กรุงเทพประกันภัยกำไรพุ่ง 1,232 ลบ.
กรุงเทพประกันภัย กำไรสุทธิ 1,232 ล้านบาท กำไรต่อหุ้นขั้นพื้นฐาน 16.20 บาท&nbsp; จ่ายเงินปันผลให้แก่ผู้ถือหุ้น 12 บาท/หุ้น
1 มี.ค. 2554

กรุงเทพประกันภัย กำไรสุทธิ 1,232 ล้านบาท กำไรต่อหุ้นขั้นพื้นฐาน 16.20 บาท  จ่ายเงินปันผลให้แก่ผู้ถือหุ้น 12 บาท/หุ้น
นายชัย โสภณพนิช  ประธานกรรมการ บริษัท กรุงเทพประกันภัย (BKI) เปิดเผยว่า ในปี 2553 บริษัทมีเบี้ยประกันภัยรับรวม 10,555 ล้านบาท เพิ่มขึ้น 20% เมื่อเปรียบเทียบกับ ปี 2552  โดยมีกำไรสุทธิจากการรับประกันภัยหลังหักค่าใช้จ่ายในการดำเนินงานแล้ว 663 ล้านบาท เพิ่มขึ้น 5.9% มีรายได้สุทธิจากการลงทุน 1,003 ล้านบาท เพิ่มขึ้น 52.8%  มีกำไรก่อนหักภาษีเงินได้ 1,666 ล้านบาท เพิ่มขึ้น 29.9% และเมื่อหักภาษีเงินได้แล้ว จึงทำให้บริษัทมีกำไรสุทธิ 1,232 ล้านบาท เพิ่มขึ้น 31.2% เมื่อเทียบกับปี 2552  โดยมีกำไรต่อหุ้นขั้นพื้นฐาน 16.20 บาท
ทั้งนี้  ที่ประชุมคณะกรรมการบริษัทฯ   ซึ่งได้ประชุมเมื่อวันที่ 25 กุมภาพันธ์ 2554 ยังมีมติจ่ายเงินปันผลให้แก่ผู้ถือหุ้นงวดสุดท้ายในอัตราหุ้นละ 3.75 บาท รวมทั้งปี 2553 จ่ายเงินปันผลให้แก่ผู้ถือหุ้นในอัตราหุ้นละ 12 บาท